section_heading: Povijest
paragraph_text: Peta armija formirana je 2. kolovoza 1914. sa sjedištem stožera u Koblenzu. Njezinim prvim zapovjednikom postao je njemački krunski princ Vilim kojemu je načelnik stožera bio general poručnik Konstantin Schmidt von Knobelsdorf. Peta armija se na početku rata sastojala pet korpusa i to V., XIII., XVI., V. pričuvnog i VI. pričuvnog korpusa s ukupno 200.000 vojnika.